Cyflwyniad
Pwysleisir y wefan National Justice Museum (Dim dyddiad) fod ymweliadau ysgol yn darparu ‘unique opportunities for kinaesthetic learning … and encourage students to engage with people, places and buildings in new ways. ... Learning outside the classroom is rewarding and enriching for both teachers and pupils alike’. 
Yn y traethawd hwn, trafodir ymweliad ysgol a threfnir i ymweld â’r traeth. Ystyrir elfennau arwyddocaol megis yr amgylchedd dysgu a’i effaith ar ddysgu, a’r sgiliau ceir eu datblygu wrth wneud hyn. Er mwyn sicrhau fod y dysgu yn effeithiol, edrychaf ar ymdriniaeth o’r cwricwlwm wrth ddadansoddi Fframwaith y Cyfnod Sylfaen a phrotocolau statudol perthnasol. Trafodir hefyd sut gall yr ymweliad penodol yma datblygu sgiliau hanfodol y disgyblion er mwyn helaethu eu gwybodaeth o fewn y thema. I gefnogi ymhellach, edrychaf ar ddogfennau statudol a damcaniaethwyr er mwyn atgyfnerthu’r dysgu. Elfen bwysig arall i’w ystyried am yr ymweliad yma yw’r amgylchedd dysgu, sef dysgu yn yr awyr agored, sy’n bwysig er mwyn cael amrywiaeth o brofiadau dysgu.  













Amgylchedd Dysgu
Pwysleisir Llywodraeth Cymru pwysigrwydd defnyddio’r awyr agored yn y ddogfen ‘Llawlyfr Dysgu yn yr Awyr Agored: Y Cyfnod Sylfaen’ (2009). Dywed ‘mae’r awyr agored yn amgylchedd delfrydol ar gyfer dysgu trwy brofiadau, am ei fod yn cynnig cyfleoedd unigryw i fod yn greadigol, i symud o gwmpas, i fod yn swnllyd ac i gymryd risgiau. Mae’r awyr agored yn llawn o sbardunau arbennig fel y tywydd, synau, arogleuon a gweadau sy’n gallu cyfoethogi a gwella amgylchedd dysgu’r plentyn.’ (t.2). Amlygir sawl fudd o addysgu yn yr awyr agored, megis gwelliant yn ‘eu hiechyd a’u ffitrwydd’, ‘cyfle i gael profiad uniongyrchol o natur’, ‘datrys problemau ymwneud â phrofiadau real’, a chael ‘profiad uniongyrchol o agweddau fel cadwraeth a chynaliadwyedd a dod i garu byd natur’ (Llywodraeth Cymru, 2009). Wrth fynd ar ymweliad ysgol yn yr awyr agored, maent yn rhoi cyfle i’r disgyblion datblygu’r nodweddion yma mewn modd creadigol, diddorol, yn hytrach na thu fewn i’r dosbarth yn unig.
Cytuna’r gwefan ‘Learning Through Landscapes’ fod defnyddio’r awyr agored fel ardal dysgu yn holl bwysig wrth fagu diddordeb y disgyblion o fewn y thema. Dengys yr ystadegau fod 87% o athrawon angen mwy o amser i fynd â gwersi i’r awyr agored gan fod 65% o ysgolion byd eang yn cael llai nag awr y dydd i chwarae tu allan. Credai 97% o’r athrawon fod amser i chwarae a dysgu tu allan yn angenrheidiol er mwyn i’r disgyblion cyrraedd eu llawn botensial, a chytuna 88% o rain felly fydd eu disgyblion yn hapusach (Learning Through Landscapes, Dim Dyddiad).  Felly wrth ystyried mai athrawon mae’r ystadegau yma’n dod, pwysleisir eu bod yn dod o ffynonellau profiadol ac o fewn y swydd.









Ymweliad Addysgol
Diffynir y wefan ‘Interesting Articles’ bod ymweliadau ysgol fel ‘a way of augmenting the learning process, by taking your children outside of their usual classroom environment and getting them to have a different learning experience’ (White, 2019). Credai rhai bod addysgu disgyblion mewn amgylchedd newydd sydd yn berthnasol i thema’r dosbarth yn ffordd effeithiol o gael disgyblion i ddargadw’r wybodaeth a dysgwyd. Wrth gyflwyno amgylchedd neu ardal newydd i’r disgyblion, maent yn creu atgofion a wnaeth atgoffa’r disgyblion o’r gwaith a wnaethon nhw yna. Dywed y wefan ‘Equity School Travel’ (2019) ‘60% of secondary students felt they had a better understanding of what they were trying to learn’ wrth fynd ar ymweliad ysgol i’r ardal ag oeddent yn astudio. Er bod hyn yn trafod disgyblion ysgolion uwchradd, dengys pwysigrwydd ymweliadau ysgol.  
Mae’n hefyd yn ffordd dda o gyfuno dosbarth i’w gyd-weithio a datblygu eu sgiliau cyfathrebu, tu hwnt i furiau’r ysgol. Dywed y dogfen ‘Cynnwys a Chynorthwyo Disgyblion’ dylent ‘cynnwys pob disgybl mewn gweithgareddau y tu allan i’r dosbarth’ (Llywodraeth Cymru, 2016, t.18), sy’n pwysleisio’r angen i sicrhau cynhwysiad pob disgybl ym mhob agwedd o’u fywyd ysgol.













Protocolau Statudol 
Credai rhai bod mynd ar ymweliadau ysgol yn codi elfen o risg i’r disgyblion, a bod mynd â phlant ifanc i amgylchedd newydd yn frawychus iddynt. Dywed Petty, L. (2016) fod risgiau yn cynnwys trefniadau’r drafnidiaeth, diogelwch yr ardal ag ymwelwyd, a’r gweithgareddau fydd y disgyblion yn eu gwneud. Ar y llaw arall, dywed Moyles, J. (2013) ‘taking risks in natural outdoor and other open-ended environments also enables children to learn how to trust themselves and others and contributes to their social and emotional development. Like all forms of play, risk-based play is difficult to theorise but essential for young children’s all-round wellbeing’. Atgyfnerthir hwn wrth ddweud ei fod yn angenrheidiol fod plant yn cael perchnogaeth o ardaloedd awyr agored er mwyn hyrwyddo eu lles cyffredinol a’u datblygiad. Datblygir hyn wrth ddweud bydd cefnogi cyflwyniad y disgyblion i amgylcheddau newydd sy’n cynnig cyfleoedd i chwarae a chrwydro yn hanfodol (Moyles, 2013). Pwysleisir yn y Safonau Statws Athro Cymwysedig, yn safon S3.3.8, ‘Eu bod yn trefnu ac yn rheoli'r man addysgu ffisegol, yr offer, y deunyddiau, y testunau a'r adnoddau eraill yn ddiogel ac yn effeithiol, gyda help staff cymorth pan fo hynny'n briodol’ (Llywodraeth Cymru, 2009). Dengys fod llawer o gyfrifoldeb ar yr athrawon er mwyn sicrhau diogelwch y disgyblion.
I gynnal ymweliad ysgol, mae sawl peth angenrheidiol sydd rhaid cael eu gwneud o flaen llaw. Mae'r rhain yn cynnwys:
· llythyr i rieni er mwyn rhoi gwybodaeth am yr ymweliad a gofyn am ganiatâd
· asesiad risg, yn cynnwys ymweliad gan yr athrawon/staff o flaen llaw
· cofrestr o’r disgyblion a rhifau cyswllt eu rhieni/gwarcheidwaid
· pecyn cymorth cyntaf
· ffurflen meddyginiaethau i’r disgyblion
· materion iechyd a diogelwch
· trefniadau staffio
Wrth gwblhau’r ffurflenni yma ac unrhyw paratoi ychwanegol arall, maent yn sicrhau fod pob risg a gall codi yn cael eu hisafu.
Gan fod yna 29 disgybl yn y dosbarth, bydd rhaid trefnu fod yna fwy na 2 aelod o staff yn dod ar y trip, sef fy hun a’r athrawes gynorthwyol. Bydd gofyn i gael o leiaf 3 oedolyn ychwanegol yn dod ar yr ymweliad, nail ai rhiant neu staff o’r ysgol. Bydd cael yr oedolion ychwanegol yma’n fuddiol iawn ar gyfer yr ymweliad er mwyn sicrhau fod yna fwy o reolaeth yno.

























Dewis o Leoliad
Ar gyfer yr ymweliad ysgol yma, y lleoliad delfrydol rwyf wedi penderfynu defnyddio yw’r traeth, sydd yn dilyn thema’r dosbarth o ‘ar lan y môr’. Bydd hyn yn rhoi’r cyfle i’r dosbarth gweld beth maen nhw’n astudio yn ffisegol, ac yn dysgu’n weledol. Trwy adlewyrchu ar fy mhrofiad personol, credaf fod ymweld â’r traeth yn ymweliad addysgol effeithiol gan ei fod yn gymhleth i ddod â’r traeth i’r dosbarth, felly ceir y disgyblion profiad effeithiol wrth ei ymweld.
Mae’r ysgol o dan sylw wedi cael ei leoli yn ardal drefol Caerfyrddin, felly ar gyfer yr ymweliad, byddaf yn mynd â’r disgyblion i draeth Pembrey. Mae’r traeth yma tua 25 munud o’r ysgol, felly mae’n ardal hygyrch i’w chyrraedd ar fws. Bydd bws yn cael ei drefnu wythnosau o flaen llaw, a byddaf yn cysylltu gyda mwy nag un cwmni bws rhag ofn bod y cwmni a chysylltwyd gydag yn dileu. Ar draeth Pembrey, mae yna doiledau cyhoeddus sydd ar gael i’r disgyblion i’w ddefnyddio. Ar gyfer bwyd, byddaf yn gofyn i’r disgyblion dod â phecyn bwyd a bydden yn eistedd yn ardal y goedwig sydd gerllaw’r traeth i’w fwyta.
Yn ystod yr ymweliad, fydd gan y disgyblion cyfle i ddatblygu sawl sgil hanfodol a dysgu sgiliau newydd, megis:
· cyfathrebu, wrth gyd-weithio mewn grwpiau
· annibyniaeth, wrth gwblhau ambell dasg yn annibynnol
· rhifedd, wrth iddynt gwblhau tasgau mathemategol ar yr ymweliad
· datrys problemau
· defnyddio eu dychymyg, wrth iddyn nhw baratoi ar gyfer ysgrifennu darn creadigol yn y dosbarth, a fydd hefyd yn datblygu eu sgiliau llythrennedd
Bydd y disgyblion hefyd yn datblygu eu sgiliau awyr agored, ac yn dysgu am sut mai gwarchod yr amgylchedd, sydd yn sgil a chyfeirir yn adroddiad Donaldson ‘Dyfodol Llwyddiannus’ (2015) yn y pedwar diben, sef bod yn ‘dinasyddion egwyddorol, gwybodus’ sydd ‘yn dangos eu hymrwymiad i sicrhau cynaliadwyedd y blaned’. Nid yn unig y sgil yma adlewyrchir yn y pedwar diben yn ei adroddiad, ond mae pob sgil a ddatblygir yn ystod yr ymweliad yn berthnasol i’r dibenion, sef ‘unigolion iach, hyderus’, ‘cyfranwyr creadigol, mentrus’, a ‘dysgwyr uchelgeisiol, galluog’ (Donaldson, 2015, t.31).

Cyd-destun y Dosbarth
Y dosbarth byddaf yn mynd ag ar yr ymweliad i’r traeth fydd dosbarth blwyddyn 2, oed 6 i 7 mlwydd oed. Mae’r dosbarth yn cynnwys 29 disgybl, 15 bachgen ac 14 merch. Yn y dosbarth, mae yna 1 disgybl anghenion dysgu ychwanegol (ADY), sef bachgen 6 oed sydd yn awtistig. Mae gan y dosbarth yma cynorthwyydd dosbarth, sydd yn gweithio yn benodol gyda’r disgybl yma. Mae hyn yn sicrhau fod y disgybl yma yn cael fwy o sylw un i un er mwyn galluogi’r disgybl i weithio’n effeithiol yn y dosbarth. Bydd cael y cynorthwyydd ar yr ymweliad yn fuddiol iawn i’r disgybl, oherwydd gall bod yn amgylchedd newydd fod yn frawychus i’r disgybl, felly fydd y cynorthwyydd fel modd o gysur iddo.


Cyd-destun Thematig ac Ymdriniaeth o’r Cwricwlwm
Penderfynais fynd â’r disgyblion i’r traeth gan fod thema’r dosbarth yw ‘ar lan y môr’. O fewn y thema yma, byddent yn astudio’r anifeiliaid sy’n byw gerllaw’r môr ac i mewn i’r môr, y synhwyrau gwahanol a cheir yno, ac yna’r problemau o ostwng sbwriel a’i heffaith ar yr amgylchedd. Bydd yno hefyd pwyslais ar ddefnyddio thema ‘ar lan y môr’ ar gyfer cyflwyno gwaith rhifedd a llythrennedd, a fydd yn hybu diddordeb y disgyblion i mewn i’r dasg wrth sicrhau fod y gwaith yn hwylus ond yn addysgol hefyd.
Mae astudio’r elfennau yma yn rhoi cyfleoedd i’r disgyblion datblygu sawl maes dysgu, megis ‘Datblygiad Personol a Chymdeithasol, Lles ac Amrywiaeth Diwylliannol’, ‘Sgiliau Iaith, Llythrennedd a Chyfathrebu’, ‘Datblygiad Mathemategol’, ‘Gwybodaeth a Dealltwriaeth o’r Byd’ a ‘Datblygiad Creadigol’ (Llywodraeth Cymru, 2015). Mae’n holl bwysig fod gan y disgyblion cyfle i ddysgu tu allan o’r dosbarth wrth wneud gweithgareddau newydd, er mwyn rhoi cyfleoedd a phrofiadau newydd iddynt. Dywed Donaldson yn ei adroddiad ‘mae plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio, a mwy o weithgareddau y tu allan i’r ystafell ddosbarth’ (Donaldson, 2015, t.17). Pwysig yw sicrhau fod gan y disgyblion i fentro ac i gael gwersi mwy rhyngweithiol o fewn amgylcheddau’n wahanol i’r ystafell dosbarth.



Sgiliau i’w Ddatblygu 
Fel noder uchod, byddaf yn gobeithio datblygu sawl sgil wrth ymweld â’r traeth. Bydd y disgyblion yn defnyddio eu sgiliau cyfathrebu wrth iddyn nhw gwblhau tasgau grŵp. Mae’r sgil yma’n sgil gydol-oes ac yn bwysig ei fod yn cael ei ddatblygu wrth gael i’r disgyblion cyd-weithio mewn ystod o brofiadau. Yn ogystal â hyn, byddent yn datblygu sgiliau annibyniaeth, wrth iddynt hefyd cwblhau tasgau’n annibynnol. Mae’n holl bwysig eu bod gallu gweithio’n annibynnol a gyda phobl arall mewn amrywiaeth o sefyllfaoedd. Byddent yn datblygu eu sgiliau rhifedd, datrys problemau a llythrennedd yn ystod yr ymweliad ac yn yr ystafell ddosbarth, wrth gwblhau tasgau yn seiliedig ar yr hyn maen nhw wedi dysgu. Bydd y gwaith llythrennedd yn cynnwys ysgrifennu darn creadigol, lle fydd rhaid i’r disgyblion defnyddio eu dychymyg a’u cof er mwyn cwblhau’r dasg. Mae’r sgiliau a ddatblygir ar yr ymweliad yn sgiliau gydol-oes sydd yn berthnasol wrth gwblhau pob darn o waith yn yr ysgol.
Yn ogystal â hyn, mae’r ymweliad a’r tasgau maent yn cynnwys yn cwrdd â nod ‘Deddf Llesiant Cenedlaethau’r Dyfodol (Cymru) 2015’, deddf sydd yn ‘ymwneud â gwella llesiant cymdeithasol, economaidd, amgylcheddol a diwylliannol Cymru’ (Llywodraeth Cymru, 2015, t.3). Mae’r ddeddf yma’n berthnasol i blant Cymru mewn addysg, sydd yn ceisio ‘feddwl am y tymor hir, gweithio’n well gyda phobl a chymunedau a chyda’i gilydd, ceisio atal problemau a dilyn dull gweithredu cyson’, er mwyn sicrhau Cymru well yn y dyfodol. Felly wrth addysgu’r disgyblion am beryglon a chanlyniadau ostwng sbwriel ar yr ymweliad, byddent yn cwrdd â nod y ddeddf yma.
Mae’r ddeddf wedi cael ei rhannu i 7 nod llesiant, sef ‘Cymru lewyrchus’, Cymru gydnerth’, ‘Cymru iachach’, ‘Cymru sy’n fwy cyfartal’, ‘Cymru o gymunedau cydlynus’, ‘Cymru sy’n gyfrifol ar lefel fyd-eang’, a ‘Chymru â diwylliant bywiog lle mae’r Gymraeg yn ffynnu’ (Llywodraeth Cymru, 2015, t.3). Ar yr ymweliad addysgol yma, gobeithiaf ymdrin â phob nod llesiant er mwyn sicrhau fod y disgyblion yn rhagori o fewn y maes ac yn deall yr anghenion er mwyn sicrhau Cymru well i’r dyfodol.



Cyn yr Ymweliad
Cyn ymweld â’r traeth, byddwn fel dosbarth wedi dechrau edrych ar thema’r môr. Byddaf yn cyflwyno’r cysyniad o’r traeth i’r dosbarth ac yn holi’r disgyblion am eu profiadau nhw yno. Wrth wneud hyn, byddaf yn dod yn fwy ymwybodol o ddealltwriaeth flaenorol y disgyblion. Er fy mod wedi cynllunio sawl weithgaredd fydd y disgyblion am eu gwneud, byddaf yn rhoi cyfle i’r disgyblion cynnig syniadau eu hunain am beth maen nhw am wneud. Bydd yna gyfle i ychwanegu’r gweithgareddau yma i’r ymweliad.
Mae hyn yn sicrhau fod llais y plentyn yn cael ei ystyried. Gwelir hyn yn ‘Confesiwn y Cenhedloedd Unedig ar Hawliau’r Plentyn’ yn Erthygl 12, sy’n dweud ‘mae gan blant yr hawl i ddweud eu barn ynghylch yr hyn a ddylai ddigwydd pan fo oedolion yn gwneud penderfyniadau sy’n effeithio arnyn nhw, ac i’w barn gael ei hystyried’ (Llywodraeth Cynulliad Cymru, 1989). Yn ogystal â hyn, cytuna’r wefan ‘Hawliau Plant Cymru’ gyda’r ddogfen yma wrth bwysleisio’r pwysigrwydd o blant a phobl ifanc o gael llais (Llywodraeth Cymru, 2018).
Tasg hoffwn wneud cyn ymweld â’r traeth yw dysgu am effaith ostwng sbwriel a’i effaith ar y byd. Gobeithiaf wrth wneud hyn, bydd y disgyblion yn fwy ymwybodol am y pwnc ar y traeth. Hefyd, bydd mynd i’r traeth ar ôl dysgu am hyn yn rhoi’r cyfle i’r disgyblion defnyddio’r hyn maen nhw wedi dysgu a defnyddio ei gwybodaeth ar yr ymweliad.
Fel nodir uchod, fydd rhaid sicrhau fod pob dogfen a phrotocolau statudol wedi cael eu cwblhau er mwyn fod gallu mynd ar yr ymweliad.



Yn Ystod Yr Ymweliad
[bookmark: _GoBack]Byddwn am gyrraedd y traeth am tua 9:30 o’r gloch y bore, felly bydd y gweithgareddau yn dechrau am 9:45 o’r gloch. Bydd rhan fwyaf o’r gweithgareddau a gynlluniwyd yn digwydd ar lan y môr. Bydd y gweithgareddau yn cael eu cynnal fel cylchdro, gyda 1 oedolyn i bob grŵp. Bydd y disgyblion yn cael eu grwpio i 4 grŵp o 6 ac 1 grŵp o 5; byddaf wedi grwpio’r disgyblion o flaen llaw ar hap.
Ar gyfer y dasg gyntaf, bydd rhaid i bob grŵp cael clipfwrdd. Bydd rhaid iddynt gwblhau taflen waith lle fydd rhaid iddyn nhw restri ansoddeiriau maen nhw’n ymgysylltu â beth maen nhw’n gweld ar y traeth. Ar ôl cwblhau’r dasg yma, fydd ganddyn nhw ddisgrifiadau byr o 4 nodwedd weledol ar lan y môr. Bydd rhaid iddyn nhw ddarllen y brawddegau disgrifiadol ac yna ceisio dyfalu beth yw’r nodwedd. Bydd gwneud y dasg yma fel grŵp yn datblygu ei sgiliau cydweithio a chyfathrebu, ond hefyd yn datblygu eu sgiliau darllen a deall. Gwelir y sgil yma’n uniongyrchol o Fframwaith y Cyfnod Sylfaen sef ‘chwilio am eiriau allweddol i ganfod am beth mae’r testun yn sôn’ (Llywodraeth Cymru, 2015, t,21) yn y llinyn ‘darllen’ o fewn maes dysgu ‘sgiliau iaith, llythrennedd a chyfathrebu’.
Gweithgaredd arall byddaf yn ei wneud bydd casglu deunyddiau wrth fynd ar daith ar lan y môr, a fydd rhaid i’r disgyblion mynd â’r deunyddiau yma a chreu darlun ar y tywod yn defnyddio’r deunyddiau. Bydd rhaid i’r disgyblion defnyddio eu dychymyg er mwyn creu’r darlun, a gall fod unrhyw beth i ymwneud â’r môr. Eto, bydd rhaid i’r grŵp cydweithio, ac yna esbonio i’r aelod o staff yn ei grŵp pam penderfynon nhw ddefnyddio’r deunydd penodol yna. Gwelir y sgil yma yn faes dysgu ‘sgiliau iaith, llythrennedd a chyfathrebu’ o dan linyn ‘llafaredd, sef ‘siarad yn fanwl am bethau y maent wedi’u llunio neu wedi’u gwneud, gan egluro’r broses’ (Llywodraeth Cymru, 2015, t.14). Gwelir y sgil ‘gwneud dewisiadau wrth ddewis defnyddiau ac adnoddau’ o dan faes dysgu ‘datblygiad creadigol’ (Llywodraeth Cymru, 2015, t.49) sydd hefyd yn berthnasol i’r dasg.
Gweithgaredd fydd yn cael ei wneud gyda’r athrawes dosbarth yw tasg mathemateg. Byddaf yn dod ag offer ar gyfer y dasg yma, sef clorian. Bydd rhaid i’r disgyblion casglu gwrthrychau gwahanol i’w bwyso ar y clorian wrth lenwi taflen ar y clipfyrddau. Byddent yn dyfalu pa un o’r gwrthrychau yw’r trymach, ac yna ar ôl pwyso’r gwrthrychau, bydd rhaid iddynt gofnodi os oedden nhw’n gywir neu’n anghywir. Y sgil yma yw ‘defnyddio symbolau sy’n ymwneud â hyd, pwysau/màs a chynhwysedd’ sy’n dod yn uniongyrchol o’r maes dysgu ‘datblygiad mathemategol’ (Llywodraeth Cymru 2015, t.31). Mae hyn yn ymgysylltu â damcaniaeth Vygotsky o’r Parth Ddatblygiad Procsimol gan fod pwyso yn gysyniad newydd i’r disgyblion felly fydd rhaid cael cymorth yr athrawes er mwyn iddyn nhw gwblhau’r das gyn llwyddiannus (Nelson, 2015).
Gan fod chwarae yn rhan bwysig o ddatblygiad disgyblion, byddaf yn rhoi’r cyfle i’r disgyblion defnyddio mwynderau’r traeth a chwarae yn y parc ar gyfer un gweithgaredd. Yn yr un modd, bydd y disgyblion yn gwneud gweithgaredd corfforol, sydd yn eu cadw’n heini ac yn iachus mewn modd hwylus. Rhoddir cyfle i chwarae mewn grwpiau neu’n annibynnol.
Y gweithgaredd olaf byddaf yn cynnal gyda’r disgyblion yw mynd ar daith ar hyd y traeth er mwyn trafod a darganfod unrhyw sbwriel a gwelir. Bydd y disgyblion wedi dysgu am effaith sbwriel ar y byd o flaen llaw, felly fydd hyn yn gyfle iddyn nhw weld yr hyn maen nhw wedi ei ddysgu. Byddwn yn chwilio am sbwriel ar y daith, a fydd gan yr oedolyn sy’n gyfrifol am y grŵp offer i gasglu sbwriel. O achos iechyd a diogelwch, ac ar ôl asesu’r risgiau posib, fydd rhaid i’r oedolyn cyfrifol casglu’r sbwriel, ond bydd gan y disgyblion cyfle i gyfrannu. Cyfrannir y dasg yma at ddibenion Donaldson yn ei adroddiad ‘Dyfodol Llwyddiannus’ (2015), ond hefyd yn uniongyrchol o’r cwricwlwm yn y sgil ‘dangos gofal, parch a hoffter at blant eraill, oedolion a’u hamgylchedd’ o faes dysgu ‘Datblygiad Personol a Chymdeithasol, Lles ac Amrywiaeth Ddiwylliannol’ (Llywodraeth Cymru, 2015, t.11).


Wedi’r Ymweliad
Wrth gyrraedd i nôl i’r ysgol y diwrnod wedi’r ymweliad, byddaf yn holi’r disgyblion am beth ddysgon nhw ar yr ymweliad. Byddaf yn holi’r dosbarth ar hap er mwyn cael atebion wrth amrywiaeth o ddisgyblion. Byddaf yn holi beth oedd eu hoff agwedd o’r dydd, a beth wnaethon nhw fwynhau’r lleiaf. Wrth werthuso’r ymweliad, byddaf yn cadarnhau bet hi wella tro nesaf byddwn yn mynd ar ymweliad.
Wrth barhau gyda thema’r dosbarth, byddaf yn cyfeirio at brofiadau’r disgyblion o’r ymweliad, ac yna’n ymestyn ar rai o’r tasgau cafodd eu gwneud ar y traeth. Wrth wneud hyn, byddaf yn hybu diddordeb y disgyblion wrth drafod y profiadau a chawsom ar y traeth.
Yn ychwanegol, byddaf yn ysgrifennu llythyr o ddiolch i’r staff neu rieni ychwanegol a ddaeth ar yr ymweliad er mwyn dangos cwrteisi a diolchgarwch.


Clo
Felly, yn ystod yr ymweliad, bydd i ddisgyblion yn datblygu sawl sgil, megis cyfathrebu, defnydd o’u dychymyg, cyd-weithio ac annibyniaeth. Yn ogystal ag hyn, byddent yn cwrdd â dibenion Donaldson o’i adroddiad ‘Dyfodol Llwyddiannus’ (2015) a ‘Deddf Llesiant Cenedlaethau’r Dyfodol Cymru’ (2015) er mwyn sicrhau Cymru well i’r dyfodol, ac er mwyn datblygu ei sgiliau trawsgwricwlaidd. Mae’r ymweliad yn rhoi profiad o addysgu a dysgu yn yr awyr agored i’r disgyblion, sydd yn hybu diddordeb y disgyblion o fewn y dysgu. Hefyd mae llais y plenty yn elfen bwysig o’r ymweliad er mwyn sicrhau mwynhad y disgybl wrth ddysgu mewn amgylchedd newydd iddynt. Mae gan y disgyblion cyfle i wneud gweithgareddau sy’n cyfrannu at sawl maes dysgu o Fframwaith y Cyfnod Sylfaen (2015), yn cynnwys ‘Datblygiad Creadigol’, ‘Datblygiad Mathemategol’, ‘Datblygiad Corfforol’, ‘Sgiliau iaith, llythrennedd a chyfathrebu’, a ‘Datblygiad Personol a Chymdeithasol, Lles ac Amrywiaeth Ddiwylliannol’ (Llywodraeth Cymru 2015).

